
Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της Ανώνυμης Εταιρίας με την επωνυμία :ΤΕΧΝΟΜΠΕΤΟΝ ΑΝΩΝΥΜΗ ΕΤΑΙΡΕΙΑ με αριθμό ΓΕΜΗ 11605236000.
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ

Την 4η Ιουλίου καταχωρήθηκε με ΚΑΚ 74117 στο Γενικό Εμπορικό Μητρώο το από 27/6/2013 πρακτικό της Γενικής Συνέλευσης των μετόχων της Ανώνυμης Εταιρίας με την επωνυμία: ΤΕΧΝΟΜΠΕΤΟΝ ΑΝΩΝΥΜΗ ΕΤΑΙΡΕΙΑ, με αριθμό ΓΕΜΗ 11605236000, που εδρεύει στο Δήμο ΚΟΖΑΝΗΣ με το οποίο αποφασίσθηκε η τροποποίηση του άρθρου 4 του Καταστατικού της.

 Η παραπάνω  τροποποίηση έχει σε περίληψη ως ακολούθως :

Άρθρο 4
«Σκοπός της Εταιρείας είναι η παραγωγή, μεταφορά και εμπορία ετοίμου σκυροδέματος, η εκμετάλλευση λατομείου και λατομικών προϊόντων, η παραγωγή και εμπορία προπαρασκευασμένων στοιχείων εκ σκυροδέματος, η παραγωγή και η εμπορία πάσης φύσεως προϊόντων, σχέσιν εχόντων με την χρήση τσιμέντων και αδρανών οικοδομικών και συναφών υλικών, η ανάληψη και εκτέλεση πάσης φύσεως τεχνικών έργων και οικοδομικών εργασιών. Η μεταφορά απορριμμάτων-υπολειμμάτων προς απόρριψη, αποκομιδή απορριμμάτων. Επίσης, εμπορία κατεργασίας και τοποθέτηση χαλύβων (σιδηροπλισμός) οπλισμένου σκυροδέματος, καθώς και παραγωγή και εμπορία ηλεκτρικής ενέργειας από ανανεώσιμες πηγές.  

Η αντιπροσώπευση στην Ελλάδα ειδικευμένων οίκων του εξωτερικού ασχολουμένων με την παραγωγή και εμπορία συναφών προς το σκυρόδεμα και οικοδομικών υλικών προϊόντων.

Η Εταιρεία προς επίτευξη των σκοπών της, μπορεί να ιδρύει και ετέρας παρεμφερείς ή ομοειδείς επιχειρήσεις ή να συμμετέχει εις τοιαύτας υπάρχουσας, όπως η ίδρυση ή η συμμετοχή σε ιδιωτικά κέντρα τεχνικού ελέγχου οχημάτων και η συμμετοχή ή ίδρυση πρατηρίου εμπορίας υγρών και στερεών καυσίμων και να προβαίνει εν γένει εις παντοειδείς εργασίες, οι οποίες θεωρούνται πρόσφορες για την ανάπτυξη των σκοπών της Εταιρείας. Τέλος μπορεί να παρέχει υπηρεσίες αποθήκευσης»

Την ίδια ημερομηνία καταχωρήθηκε στο Γενικό Εμπορικό Μητρώο και ολόκληρο το νέο κείμενο του τροποποιημένου καταστατικού.

